ยืนยันการจัดซื้อยาโมลนูพิราเวียร์และเวชภัณฑ์สู้โควิดต่างๆ มีทางเลือกเสมอ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงกรณีมีการเสนอให้จัดซื้อยาโมลนูพิราเวียร์ จากฐานผลิตอินเดียแทนการจัดซื้อจากอเมริกา เพื่อให้ได้ราคาที่ถูกกว่า ว่า ยืนยันไม่เคยแทงม้าตัวเดียวอยู่แล้ว การจะจัดซื้อจัดหายาประเภทไหนอย่างไร เท่าไหร่ จะดูจากความสำคัญของสถานกาณณ์และตั้งมั่นอยู่ในความไม่ประมาท มีทางเลือกอยู่บ้าง แต่ว่าความสำคัญ จำนวนที่จะจัดซื้อจัดหาขึ้นอยู่กับสถานการณ์กับการศึกษาถึงประสิทธิภาพ ประสิทธิผลของยานั้นๆ เราจะไปดูการโฆษณาชวนเชื้อทางการตลาดอย่างเดียวไม่ได้ เราต้องดูจากการรักษาจริงที่จะได้มาการทดลองทางคลินิก กระทรวงสาธารณสุขพยายามจะจัดซื้อตามความจำเป็น เพราะว่าที่ผ่านมา สิ่งที่เราได้จัดซื้อมาทั้งเวชภัณฑ์ ยารักษาโรควิด ที่ผ่านมาก็พิสูจน์แล้วว่ามีความสามารถในการรักษาพี่น้องประชาชนเป็นอย่างดี เพราะฉะนั้นจะดำเนินการจัดซื้อด้วยความระมัดระวัง ไม่ให้เกิดการสิ้นเปลืองงบของประเทศ หากมีของที่ใช้ได้อยู่ก็ต้องคำนึงถึงการใช้งบประมาณให้เกิดประโยชน์สูงสุด